               EURÓPAI BIZOTTSÁG
            Brüsszel, 2020.8.11.
            COM(2020) 371 final
            2020/0174(CNS)
            Javaslat
            A TANÁCS HATÁROZATA
            a francia legkülső régiókban alkalmazott „octroi de mer” adóról szóló 940/2014/EU határozatnak annak időbeli hatálya tekintetében történő módosításáról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az Európai Unió működéséről szóló szerződés (EUMSZ) rendelkezései az Unió legkülső régióira is alkalmazandók. A francia legkülső régiók azonban nem tartoznak a héára és a jövedéki adóra vonatkozó irányelvek területi hatálya alá.

               Az EUMSZ rendelkezései – különösen 110. cikke – elvben semmilyen eltérést nem tesznek lehetővé a francia legkülső régiókban a helyi termékek, illetőleg a francia anyaországból, más tagállamokból vagy harmadik országokból érkező termékek adóztatásában. Az EUMSZ 349. cikke azonban lehetőséget nyújt e régiókra vonatkozó olyan egyedi intézkedések bevezetésére, amelyeket a legkülső régiók gazdasági és társadalmi helyzetét érintő állandó korlátok indokolnak. E rendelkezések különféle szakpolitikákra, többek között az adópolitikára is vonatkoznak.

               Az ún. „octroi de mer” olyan közvetett adó, amely kizárólag Martinique, Guadeloupe, Francia Guyana, Réunion és Mayotte francia legkülső régiókban van hatályban. Ez az adó származási helytől függetlenül a termékbehozatalra, valamint a termelési tevékenységet folytató személyek által ellenérték fejében végzett termékértékesítésre alkalmazandó. Elvben ugyanúgy érvényes a helyben előállított, mint a behozatali termékekre.

               Ugyanakkor a 2014. december 17-i 940/2014/EU tanácsi határozat
                  1
                engedélyezi Franciaország számára, hogy 2020. december 31-ig egyes, helyben előállított termékekre az „octroi de mer” adó tekintetében mentességet vagy kedvezményt állapítson meg. Az említett határozat melléklete felsorolja azokat a termékeket, amelyekre alkalmazható az adó alóli mentesség vagy az arra vonatkozó kedvezmény. A helyben előállított termékek és az egyéb termékek adóztatásában alkalmazott eltérés – terméktől függően – nem haladhatja meg a 10, 20 vagy 30 százalékpontot.

               Ezen adókülönbségek igyekeznek ellensúlyozni a legkülső régiók által elszenvedett versenyhátrányokat, amelyek a helyben előállított termékek termelési költségeinek és ezáltal önköltségi árának növekedését okozzák. Egyedi intézkedések hiányában a helyi termékek kevésbé lennének versenyképesek a máshonnan érkező termékekhez képest, még a szállítási költségek figyelembevételével is. Nélkülük nehezebbé válna a magasabb termelési költségekkel járó helyi termelés fenntartása.

               A tanácsi határozat hatályvesztése miatt a Bizottság külső szakértőket kért fel tanulmány készítésére a jelenlegi rendelkezések értékelése, valamint a 2020 utáni időszakban elképzelhető különböző opciók lehetséges hatásainak felmérése céljából. E tanulmány alapján a Bizottság megalapozottnak ítélte a hosszabbítási kérelem jóváhagyását, a jelenlegi rendelkezések néhány módosításával.

               A Bizottság ezért megvizsgálta azokat a terméklistákat, amelyek esetében a francia hatóságok differenciált adózást kívánnak alkalmazni. E vizsgálat a francia hatóságok és a Bizottság részéről egyaránt hosszadalmas munkát igényel, amely során minden egyes termék esetében következetesen ellenőrizni kell a differenciált adózás indokoltságát és arányosságát annak biztosítása mellett, hogy ez a differenciált adózás ne veszélyeztethesse az uniós jogrend – így a belső piac és a közös politikák – integritását és koherenciáját.

               A Covid19-világjárvány okozta válság súlyosan hátráltatta a francia hatóságoknak az összes szükséges információ összegyűjtésére irányuló munkáját. Ezért ezt a munkát mostanáig nem sikerült befejezni.

               Ha 2021. január 1-jéig egyetlen vonatokozó javaslat sem kerül elfogadásra, az joghézag kockázatával járna, mivel a jogszabályok 2021. január 1-jétől mindennemű differenciált adózás alkalmazását megtiltanák a francia legkülső régiókban, még azon termékekre vonatkozóan is, amelyek esetében a differenciált adózás fenntartása egyértelműen indokolt lenne.

               A jelenleg folyamatban lévő munka befejezésének lehetővé tétele érdekében, valamint azért, hogy a francia hatóságoknak lehetőségük legyen az összes szükséges információ összegyűjtésére, a Bizottságnak pedig kellő idő álljon rendelkezésére a kiegyensúlyozott, minden érintett érdekét figyelembe vevő javaslat kidolgozásához, szükség van a határidő hat hónappal való meghosszabbítására.

               •Összhang a szabályozási terület jelenlegi rendelkezéseivel

               A „Szorosabb és megújított stratégiai partnerség az Európai Unió legkülső régióival” című 2017. évi közlemény
                  2
                hangsúlyozza, hogy a legkülső régiók továbbra is komoly nehézségekkel szembesülnek, amelyek közül sok állandó jellegű. Ez a közlemény a Bizottság új megközelítését mutatja be, amely arra irányul, hogy felélénkítse a legkülső régiók fejlődését az adottságaik maximális hasznosítása, valamint az új növekedési és munkahelyteremtési tényezők által kínált lehetőségek kiaknázása révén.

               Ebben az összefüggésben e javaslat célja, hogy előmozdítsa és fenntartsa egyes különösen veszélyeztetett helyi termékek előállítását, és ezáltal előmozdítsa a foglalkoztatást a francia legkülső régiókban. E javaslat – a földrajzi és gazdasági helyzetből fakadó hátrányok ellensúlyozása révén – az egységes piac elmélyítését és az említett helyi termelési tevékenységek versenyképességének helyreállítását szolgálja. Kiegészíti a távoli fekvéssel és szigetjelleggel összefüggő támogatási programot (POSEI)
                  3
               , amelynek célja, hogy támogassa a primer szektort és a nyersanyagtermelést, az Európai Tengerügyi és Halászati Alapot (ETHA)
                  4
                és az Európai Regionális Fejlesztési Alapot (ERFA)
                  5
               , amely további külön juttatást biztosít a legkülső régiók saját korlátaiból fakadó többletköltségeinek ellentételezésére.

               •Összhang az Unió egyéb szakpolitikáival

                  A javaslat összhangban van a 2015-ös egységes piaci stratégiával
                     6
                  , amelyben a Bizottság az összes részt vevő fél számára előnyös, mélyebb és méltányosabb egységes piac megvalósítását tűzi ki célul. A javasolt intézkedés egyik célja, hogy enyhítse a legkülső régiókban működő vállalatokra háruló többletköltségeket, amelyek gátolják az egységes piacon való teljes körű részvételüket. Az intázkedés által érintett, francia legkülső régiókban folyó termelés korlátozott mértéke miatt semmiféle negatív hatás nem fenyegeti az egységes piac megfelelő működését.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A javaslat jogalapja az EUMSZ 349. cikke. Ez a rendelkezés lehetővé teszi a Tanács számára, hogy egyedi rendelkezéseket fogadjon el a Szerződéseknek az EU legkülső régióira való alkalmazása feltételeinek meghatározása céljából.

                  •
                        Szubszidiaritás (nem kizárólagos hatáskör esetén)

                  Kizárólag a Tanács jogosult – az EUMSZ 349. cikke alapján – a legkülső régiókra vonatkozó egyedi intézkedéseket elfogadni azzal a céllal, hogy a Szerződések – és ezen belül a közös politikák – alkalmazását e régiókhoz igazítsa, tekintettel az említett régiók gazdasági és társadalmi helyzetét érintő állandó korlátok fennállására. Ez az EUMSZ 110. cikkétől való eltérések engedélyezésére is érvényes. A javaslat ezért megfelel a szubszidiaritás elvének.

               •Arányosság

                  A javaslat megfelel az Európai Unióról szóló szerződés 5. cikkének (4) bekezdésében meghatározott arányossági elvnek. A javaslat célja a jelenleg alkalmazandó rendelkezések hat hónappal történő meghosszabbítása a helyi termelést sújtó versenyhátrányok ellensúlyozása érdekében alkalmazandó differenciált adózás engedélyezésére vonatkozó kérelem teljes körű, termékenkénti elemzésének lehetővé tétele érdekében. Minden további hosszabbítás kizárólag a francia hatóságok kérelmének e termékenkénti elemzését követően engedélyezhető.

               •A jogi aktus típusának megválasztása

                  A Bizottság a 940/2014/EU tanácsi határozat módosítására irányuló tanácsi határozatra tesz javaslatot.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

                  E javaslat szövegéről konzultáltak az Európai Bizottság érintett főigazgatóságaival.

                  A minőségi jogalkotásra vonatkozó iránymutatástól való eltérést azért engedélyezték, mert az „octroi de mer” adó összességében korlátozott hatást gyakorolt az EU egészére.

               4.KÖLTSÉGVETÉSI VONZATOK

                  A javaslatnak nincsenek az uniós költségvetést érintő vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  A megállapodások megújítása céljából folyamatban van a 940/2014/EU határozat teljes felülvizsgálata. A külső tanulmány és a Franciaország által szolgáltatott információk alapján készülő elemzés mellékletében szerepel egy értékelés a rendelkezésekről.

               •A javaslat egyes rendelkezéseinek részletes magyarázata

                  Ez a rész nem alkalmazandó, mivel a javaslat rendelkezései önmagukért beszélnek.

               2020/0174 (CNS)

               Javaslat

               A TANÁCS HATÁROZATA

               a francia legkülső régiókban alkalmazott „octroi de mer” adóról szóló 940/2014/EU határozatnak annak időbeli hatálya tekintetében történő módosításáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 349. cikkére,

               tekintettel az Európai Bizottság javaslatára,

               a jogalkotási aktus tervezete nemzeti parlamenteknek való megküldését követően,

               tekintettel az Európai Parlament véleményére
                  7
               ,

               különleges jogalkotási eljárás keretében,

               mivel:

               (1)A francia legkülső régiókban alkalmazott „octroi de mer” adóról szóló, 2014. december 17-i 940/2014/EU tanácsi határozat
                  8
                felhatalmazza a francia hatóságokat arra, hogy az „octroi de mer” adó vonatkozásában mentességeket és kedvezményeket alkalmazzanak a határozat mellékletében felsorolt, a francia tengerentúli régiókban helyben előállított termékekre. A legnagyobb megengedett adózási különbség – az adott terméktől és tengerentúli megyétől függően – 10, 20 vagy 30 százalékpont lehet. A 940/2014/EK határozatot 2020. december 31-ig kell alkalmazni.

               (2)Franciaország megítélése szerint a legkülső régiókat érintő versenyhátrányok továbbra is fennállnak, ezért a jelenlegihez hasonló differenciált adózási rendszer 2021. január 1-jén túl, 2027. december 31-ig történő fenntartását kérte az Európai Bizottságtól.

               (3)Mindamellett azon termékek jegyzékének vizsgálata, amelyek tekintetében Franciaország differenciált adózást kíván alkalmazni, hosszadalmas munkát igényel, amely során minden egyes termék esetében következetesen ellenőrizni kell a differenciált adózás indokoltságát és arányosságát annak biztosítása mellett, hogy ez a differenciált adózás ne veszélyeztethesse az uniós jogrend – így a belső piac és a közös politikák – integritását és koherenciáját.

               (4)A Covid19-világjárvány okozta válság súlyosan hátráltatta a francia hatóságoknak az összes szükséges információ összegyűjtésére irányuló munkáját. Ezért ezt a munkát mostanáig nem sikerült befejezni.

               (5)Ha 2021. január 1-jéig egyetlen vonatokozó javaslat sem kerül elfogadásra, az joghézag kockázatával járna, mivel a jogszabályok 2021. január 1-jétől mindennemű differenciált adózás alkalmazását megtiltanák a francia legkülső régiókban.

               (6)A jelenleg folyamatban lévő munka befejezésének lehetővé tétele érdekében és azért, hogy a Bizottságnak kellő idő álljon rendelkezésére a kiegyensúlyozott, minden érintett érdekét figyelembe vevő javaslat kidolgozásához, szükség van a határidő hat hónappal való meghosszabbítására.

               (7)A 940/2014/EU határozatot ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               A 940/2014/EK határozat 1. cikkének (1) bekezdésében a „2020. december 31-ig” szövegrész helyébe „2021. június 30-ig” lép.

               2. cikk

               Ezt a határozatot 2021. január 1-jétől kell alkalmazni.

               3. cikk

               E határozat címzettje a Francia Köztársaság.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 940/2014/EU határozata (2014. december 17.) a francia legkülső régiókban alkalmazott „octroi de mer” adóról (HL L 367, 2014.12.23., 1. o.).

                     (2)

                        COM(2017) 623 final.

                     (3)

                        Az Európai Parlament és a Tanács 228/2013/EU rendelete (2013. március 13.)

                     (4)

                        Az Európai Parlament és a Tanács 508/2014/EU rendelete (2014. május 15.) az Európai Tengerügyi és Halászati Alapról.

                     (5)

                        Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról.

                     (6)

                        A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Az egységes piac továbbfejlesztése: a polgárok és vállalkozások lehetőségeinek bővítése [COM(2015) 550 final], 4. o.

                     (7)

                        HL C ., , . o.

                     (8)

                        A Tanács 940/2014/EU határozata (2014. december 17.) a francia legkülső régiókban alkalmazott „octroi de mer” adóról (HL L 367, 2014.12.23., 1. o.).


               EURÓPAI BIZOTTSÁG
            Brüsszel, 2020.11.12.
            COM(2020) 700 final
            2020/0314(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról [32015R1222 – A szűk keresztmetszetek kezelésére („CM”) vonatkozó iránymutatás]
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az EGT Vegyes Bizottság javasolt tanácsi határozathoz csatolt határozattervezete az EGT-megállapodás IV. mellékletét (Energia) kívánja módosítani azzal a céllal, hogy belefoglalja a megállapodásba a kapacitásfelosztásra és a szűk keresztmetszetek kezelésére vonatkozó iránymutatás létrehozásáról szóló, 2015. július 24-i (EU) 2015/1222 bizottsági rendeletet
                     1
                  .

                  A harmadik energiaügyi csomag alapján létrehozott villamosenergia-ipari üzemi és kereskedelmi szabályzatok, illetve iránymutatások műszaki szabályokat határoznak meg az EU villamosenergia-piacán belüli kereskedelem megkönnyítése céljából. Egy teljes mértékben működő és összekapcsolt belső energiapiac létfontosságú az olyan célkitűzések eléréséhez, mint az ellátás biztonságának fenntartása, a versenyképesség növelése és annak biztosítása, hogy a fogyasztók megfizethető árakon tudjanak energiát vásárolni. Jelentős villamosenergia-összeköttetések jöttek létre az EGT-tag EFTA-állam, Norvégia és az uniós tagországok között. Ezért elengedhetetlen, hogy az EU belső villamosenergia-piacán belüli kereskedelemre alkalmazandó műszaki szabályok az Európai Gazdasági Térségre is kiterjedjenek annak biztosítása érdekében, hogy a villamosenergia-kereskedelem jogi homogenitáson alapuljon.

                  Az (EU) 2015/1222 bizottsági rendelet a másnapi és a napon belüli piacon folytatott kereskedelem megkönnyítése érdekében a belső villamosenergia-piac határait átfogó rendszerösszekötők rendelkezésre álló kapacitásának felosztására vonatkozó szabályokat határoz meg. Követelményeket határoz meg a rendelkezésre álló kapacitás meghatározásához szükséges közös módszertanok, a hatékonyság értékelését célzó kritériumok, valamint az ajánlattételi övezetekhez kapcsolódó felülvizsgálati folyamat kialakítása tekintetében. A rendelet továbbá valamennyi átvitelirendszer-üzemeltetőre vonatkozik, kivéve a szigeteken található, más rendszerhez nem csatlakozó átvitelirendszer-üzemeltetőket.

                  Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               •Összhang a szabályozási terület jelenlegi rendelkezéseivel

                  Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

                  Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az EGT-megállapodásba belefoglalandó jogszabályok az Európai Unió működéséről szóló szerződés 194. cikkén alapulnak.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               •Szubszidiaritás (nem kizárólagos hatáskör esetén)

                  A javaslat megfelel a szubszidiaritás elvének a következők miatt:

                  E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél az elérendő hatások miatt uniós szinten jobban megvalósítható.

               •Arányosság

                  Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               4.KÖLTSÉGVETÉSI VONZATOK

                  A fent említett rendelet EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               •A javaslat egyes rendelkezéseinek részletes magyarázata

                  a) kiigazítás – az Izlandra és Liechtensteinre való alkalmazhatóság hiánya

                  Mivel Izland átviteli rendszere nem kapcsolódik más átviteli rendszerekhez, az (EU) 2015/1222 bizottsági rendelet nem alkalmazandó Izlandra.

                  Az (EU) 2015/1222 bizottsági rendelet nem alkalmazandó Liechtensteinre, mivel Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal.

                  b) kiigazítás és (6) preambulumbekezdés – a villamosenergia-rendszerrel kapcsolatos érzékeny információk

                  Az (EU) 2015/1222 bizottsági rendelet a villamosenergia-piaci átvitelirendszer-üzemeltetők európai hálózata (ENTSO-E) és az Energiaszabályozók Együttműködési Ügynöksége (ACER) számára nyújtandó tájékoztatási kötelezettségekről rendelkezik. A b) kiigazítás lehetővé teszi, hogy az érintett átvitelirendszer-üzemeltetők és szabályozók effajta információkat cseréljenek és védjenek.

                  c) kiigazítás és (7) preambulumbekezdés – hivatkozás a norvég átvitelirendszer-üzemeltetőnek, a kijelölt villamosenergiapiac-üzemeltetőnek és a nemzeti szabályozó hatóságnak a közös feltételek és módszertanok kidolgozásában és jóváhagyásában való részvételi jogaira

                  A fent említett kiigazítás és preambulumbekezdés kiigazítja az (EU) 2015/1222 bizottsági rendelet 9. cikkének, az érintett jogalanyok a feltételek és módszertanok kidolgozásában és jóváhagyásában való részvételi jogáról szóló releváns rendelkezéseit, hogy azok Norvégiát is magukban foglalják.

               2020/0314 (NLE)

               Javaslat

               A TANÁCS HATÁROZATA

               az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról

                  [32015R1222 – A szűk keresztmetszetek kezelésére („CM”) vonatkozó iránymutatás]

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 194. cikkére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IV. mellékletének módosításáról.

               (3)A kapacitásfelosztásra és a szűk keresztmetszetek kezelésére vonatkozó iránymutatás létrehozásáról szóló, 2015. július 24-i (EU) 2015/1222 bizottsági rendeletet
                  5
                bele kell foglalni az EGT-megállapodásba.

               (4)Az EGT-megállapodás IV. mellékletét ezért ennek megfelelően módosítani kell.

               (5)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT Vegyes Bizottságban az EGT-megállapodás IV. mellékletének (Energia) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetein kell alapulnia.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 197., 2015.7.25., 24. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        HL L 197., 2015.7.25., 24. o.

    ---documentbreak---

               EURÓPAI BIZOTTSÁG
            Brüsszel, 2020.11.12.
            COM(2020) 700 final
            MELLÉKLET
            a következőhöz:
            JavaslatA Tanács határozata
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról[32015R1222 – A szűk keresztmetszetek kezelésére („CM”) vonatkozó iránymutatás]

               MELLÉKLET

               AZ EGT VEGYES BIZOTTSÁG

               […] HATÁROZATA

               (xxx)

               az Európai Gazdasági Térségről szóló megállapodás IV. mellékletének (Energia) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A kapacitásfelosztásra és a szűk keresztmetszetek kezelésére vonatkozó iránymutatás létrehozásáról szóló, 2015. július 24-i (EU) 2015/1222 bizottsági rendeletet
                  1
                bele kell foglalni az EGT-megállapodásba.

               (2)Az (EU) 2015/1222 bizottsági rendelet nem vonatkozik szigeteken található olyan átviteli rendszerekre, amelyek nem csatlakoznak rendszerösszekötőkkel más átviteli rendszerekhez.

               (3)Mivel Izland átviteli rendszere nem csatlakozik más átviteli rendszerhez, az (EU) 2015/1222 bizottsági rendelet nem alkalmazandó Izlandra.

               (4)Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal. Ebből kifolyólag az (EU) 2015/1222 bizottsági rendelet nem alkalmazandó Liechtensteinre.

               (5)Az átvitelirendszer-üzemeltetőkre, a kijelölt villamosenergiapiac-üzemeltetőkre, szabályozó hatóságokra és az érdekelt felekre való hivatkozásokat úgy kell értelmezni, hogy azok magukban foglalják a Norvégiát képviselő átvitelirendszer-üzemeltetőt, villamosenergiapiac-üzemeltetőket, szabályozó hatóságokat és érdekelt feleket.

               (6)Az (EU) 2015/1222 bizottsági rendelet szerinti feltételek és módszertanok közös kidolgozása során elengedhetetlen valamennyi szükséges információ haladéktalan benyújtása. Az átvitelirendszer-üzemeltetők és szabályozók közötti szoros együttműködésnek biztosítania kell, hogy a feltételek vagy módszertanok kidolgozása során hatékonyan védjék az olyan érzékeny információkat, mint az alállomásokra vonatkozó részletes információk, a föld alatti átvitel pontos helye, az irányítórendszerekre vonatkozó információk és a szabotázsra használható részletes sebezhetőségi elemzések. E rendelet hatékony végrehajtásának biztosítása érdekében ugyanilyen szintű együttműködést kell kialakítani az információcsere és az érzékeny információk védelme tekintetében a Norvégiával folytatott együttműködés során.

               (7)Egy hatékony, határokon átnyúló szabályozási kerethez döntő fontosságú a fő érdekelt felek hozzájárulása a regionális vagy EGT-szintű feltételek és módszertanok kidolgozása során, amelyek hatósági jóváhagyás révén kötelezővé válhatnak. Ezért az átvitelirendszer-üzemeltetőnek és egyéb érdekelt feleknek részt kell venniük e rendelet különböző rendelkezéseiben meghatározott feltételekre és módszertanokra vonatkozó javaslatok kidolgozási folyamatában. A norvég átvitelirendszer-üzemeltetőnek és a kijelölt villamosenergiapiac-üzemeltetőknek az uniós tagállamot képviselő átvitelirendszer-üzemeltetőkhöz és kijelölt villamosenergiapiac-üzemeltetőkhöz hasonlóan kell részt venniük az érdekelt felek döntéshozatalában.

               (8)A regionális vagy uniós szintű javaslatok esetében, amennyiben az átvitelirendszer-üzemeltetők vagy kijelölt villamosenergiapiac-üzemeltetők javaslatainak jóváhagyásához egynél több szabályozó hatóság határozatára van szükség, a szabályozó hatóságoknak konzultációt kell folytatniuk, és együtt kell működniük annak érdekében, hogy még azelőtt megállapodásra jussanak, hogy a szabályozó hatóságok határozatot fogadnának el. A norvég szabályozó hatóságot be kell vonni ebbe az együttműködésbe.

               (9)Mivel ezt a rendelet a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendelet
                  2
                alapján elfogadták, a 2017. május 5-i 93/2017 EGT vegyes bizottsági határozat
                  3
               , különösen annak 1. cikke (1) és (5) bekezdésében foglalt – az Energiaszabályozók Együttműködési Ügynökségének az EGT-ben játszott szerepét érintő kiigazításokat meghatározó – rendelkezések alapján kidolgozott és elfogadott, a 714/2009/EK rendelet végrehajtását célzó kiigazító szövegek relevánsak e rendelet – különösen annak 9. cikke (11) és (12) bekezdésének – EGT-n belüli alkalmazása tekintetében.

               (10)Az EGT-megállapodás IV. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IV. melléklete a 48. pont (543/2013/EU bizottsági rendelet) után a következő szövegrésszel egészül ki:

               „49.
                     32015 R 1222: A Bizottság (EU) 2015/1222 rendelete (2015. július 24.) a kapacitásfelosztásra és a szűk keresztmetszetek kezelésére vonatkozó iránymutatás létrehozásáról (HL L 197., 2015.7.25., 24. o.).

               A rendelet rendelkezései e megállapodás alkalmazásában a következő kiigazításokkal értendők:

               a)A rendelet Izland és Liechtenstein esetében nem alkalmazandó.

               b)A 13. cikk szövege a következő szövegrésszel egészül ki:

               »Az átvitelirendszer-üzemeltetők és/vagy szabályozók közötti megállapodások biztosíthatják a bizalmas vagy érzékeny információk hatékony védelmét, és segíthetnek annak biztosításában, hogy a közös feltételek és módszertanok kidolgozáshoz szükséges valamennyi információ haladéktalanul benyújtásra kerüljön.«

               c)A 9. cikkben:

               i. A 9. cikk (2) bekezdésének b) pontjában az »Unió népességének«, a 9. cikk (3) bekezdésének b) pontjában az »az érintett régió népességének«, valamint a 9. cikk (3) bekezdésének második albekezdésében az »a részt vevő tagállamok lakosságának« szövegrészekre való hivatkozásokat úgy kell értelmezni, hogy azok magukban foglalják Norvégia népességét annak mérlegelésekor, hogy elérték-e a minősített többség eléréséhez szükséges vonatkozó népességi küszöbértéket.

               ii. A 9. cikk (3) bekezdésének első albekezdésében az »az érintett régiók több mint öt tagállamból állnak« és a 9. cikk (3) bekezdésének harmadik albekezdésében az »öt vagy annál kevesebb tagállamból álló régiókkal« szövegrészre való hivatkozásokat »az érintett régiók több mint négy uniós tagállamból, valamint Norvégiából állnak« és »négy vagy annál kevesebb uniós tagállamból, valamint Norvégiából álló régiókkal« szövegrészre való hivatkozásként kell értelmezni.”

               2. cikk

               Az (EU) 2015/1222 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én, vagy az azt követő napon lép hatályba, amelyen az EGT Vegyes Bizottság az EGT-megállapodás
                  4* 103. cikkének (1) bekezdésében előírt összes bejelentést megkapta, attól függően, melyik a későbbi időpont.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 197., 2015.7.25., 24. o.

                     (2)

                        HL L 211., 2009.8.14., 15. o.

                     (3)

                        HL L 36., 2019.2.7., 44. o.

                     (4)
                  *
                        Alkotmányos követelmények fennállását jelezték.


               EURÓPAI BIZOTTSÁG
            Brüsszel, 2020.11.12.
            COM(2020) 704 final
            2020/0315(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról [32017R1485 – A villamosenergia-átviteli hálózat („ETS”) üzemeltetésére vonatkozó iránymutatás („SOGL”)]
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az EGT Vegyes Bizottság javasolt tanácsi határozathoz csatolt határozattervezete az EGT-megállapodás IV. mellékletét (Energia) kívánja módosítani azzal a céllal, hogy belefoglalja a megállapodásba a villamosenergia-átviteli hálózat üzemeltetésére vonatkozó iránymutatás megalkotásáról szóló, 2017. augusztus 2-i (EU) 2017/1485 bizottsági rendeletet
                     1
                  .

                  A harmadik energiaügyi csomag alapján létrehozott villamosenergia-ipari üzemi és kereskedelmi szabályzatok, illetve iránymutatások műszaki szabályokat határoznak meg az EU villamosenergia-piacán belüli kereskedelem megkönnyítése céljából. Egy teljes mértékben működő és összekapcsolt belső energiapiac létfontosságú az olyan célkitűzések eléréséhez, mint az ellátás biztonságának fenntartása, a versenyképesség növelése és annak biztosítása, hogy a fogyasztók megfizethető árakon tudjanak energiát vásárolni. Jelentős villamosenergia-összeköttetések jöttek létre az EGT-tag EFTA-állam, Norvégia és az uniós tagországok között. Ezért elengedhetetlen, hogy az EU belső villamosenergia-piacán belüli kereskedelemre alkalmazandó műszaki szabályok az Európai Gazdasági Térségre is kiterjedjenek annak biztosítása érdekében, hogy a villamosenergia-kereskedelem jogi homogenitáson alapuljon.

                  Az (EU) 2017/1485 bizottsági rendelet az üzembiztonságra, az adatcsere-koordinációra, a munkavállalók képzésére és tanúsítására, az üzemszünetek esetén végzett egyeztetésre, a rendszerüzemeltetésre vonatkozó menetrendekre, valamint a teljesítmény-frekvencia szabályozására és a tartalékokra vonatkozó iránymutatásokat állapít meg. Az (EU) 2017/1485 bizottsági rendelet valamennyi átviteli rendszerre, elosztórendszerre, rendszerösszekötőre és regionális biztonsági koordinátorra vonatkozik, kivéve az olyan szigeteken elhelyezkedőket, amelyek nem tartoznak az érintett szinkronterületek közé.

                  Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               •Összhang a szabályozási terület jelenlegi rendelkezéseivel

                  Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

                  Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az EGT-megállapodásba belefoglalandó jogszabályok az Európai Unió működéséről szóló szerződés 194. cikkén alapulnak.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               •Szubszidiaritás (nem kizárólagos hatáskör esetén)

                  A javaslat megfelel a szubszidiaritás elvének a következők miatt:

                  E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél az elérendő hatások miatt uniós szinten jobban megvalósítható.

               •Arányosság

                  Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               4.KÖLTSÉGVETÉSI VONZATOK

                  A fent említett rendelet EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               •A javaslat egyes rendelkezéseinek részletes magyarázata

                  a) kiigazítás – az Izlandra és Liechtensteinre való alkalmazhatóság hiánya

                  Az (EU) 2017/1485 bizottsági rendelet valamennyi átviteli rendszerre, elosztórendszerre, rendszerösszekötőre és regionális biztonsági koordinátorra vonatkozik, kivéve az olyan szigeteken elhelyezkedőket, amelyek nem tartoznak az érintett szinkronterületek közé. Ebből kifolyólag a rendelet Izlandra nem alkalmazandó.

                  Az (EU) 2017/1485 bizottsági rendelet nem alkalmazandó Liechtensteinre, mivel Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal.

                  b) kiigazítás és (6) preambulumbekezdés – a villamosenergia-rendszerrel kapcsolatos érzékeny információk

                  Az (EU) 2017/1485 bizottsági rendelet a villamosenergia-piaci átvitelirendszer-üzemeltetők európai hálózata (ENTSO-E) és az Energiaszabályozók Együttműködési Ügynöksége (ACER) számára nyújtandó tájékoztatási kötelezettségekről rendelkezik. A b) kiigazítás lehetővé teszi, hogy az érintett átvitelirendszer-üzemeltetők és szabályozók effajta információkat cseréljenek és védjenek.

                  c) kiigazítás és (7) preambulumbekezdés – hivatkozás a norvég átvitelirendszer-üzemeltetőnek, a kijelölt villamosenergiapiac-üzemeltetőnek és a nemzeti szabályozó hatóságnak a közös feltételek és módszertanok kidolgozásában és jóváhagyásában való részvételi jogaira

                  A fent említett kiigazítás és preambulumbekezdés kiigazítja az (EU) 2017/1485 bizottsági rendelet 5. cikkének, az érintett jogalanyok a feltételek és módszertanok kidolgozásában és jóváhagyásában való részvételi jogáról szóló releváns rendelkezéseit, hogy azok Norvégiát is magukban foglalják.

               2020/0315 (NLE)

               Javaslat

               A TANÁCS HATÁROZATA

               az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról

                  [32017R1485 – A villamosenergia-átviteli hálózat („ETS”) üzemeltetésére vonatkozó iránymutatás („SOGL”)]

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 194. cikkére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IV. mellékletének módosításáról.

               (3)A villamosenergia-átviteli hálózat üzemeltetésére vonatkozó iránymutatás megalkotásáról szóló, 2017. augusztus 2-i (EU) 2017/1485 bizottsági rendeletet
                  5
                bele kell foglalni az EGT-megállapodásba.

               (4)Az EGT-megállapodás IV. mellékletét ezért ennek megfelelően módosítani kell.

               (5)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT Vegyes Bizottságban az EGT-megállapodás IV. mellékletének (Energia) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetein kell alapulnia.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 220., 2017.8.25., 1. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        HL L 220., 2017.8.25., 1. o.

    ---documentbreak---

               EURÓPAI BIZOTTSÁG
            Brüsszel, 2020.11.12.
            COM(2020) 704 final
            MELLÉKLET
            a következőhöz:
            JavaslatA Tanács határozata
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról[32017R1485 – A villamosenergia-átviteli hálózat („ETS”) üzemeltetésére vonatkozó iránymutatás („SOGL”)]

               MELLÉKLET

               AZ EGT VEGYES BIZOTTSÁG

               […] HATÁROZATA

               (xxx)

               az Európai Gazdasági Térségről szóló megállapodás IV. mellékletének (Energia) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)A villamosenergia-átviteli hálózat üzemeltetésére vonatkozó iránymutatás megalkotásáról szóló, 2017. augusztus 2-i (EU) 2017/1485 bizottsági rendeletet
                  1
                bele kell foglalni az EGT-megállapodásba.

               (2)Az (EU) 2017/1485 bizottsági rendelet nem vonatkozik szigeteken található olyan átviteli rendszerekre, amelyek nem csatlakoznak rendszerösszekötőkkel más átviteli rendszerekhez.

               (3)Mivel Izland átviteli rendszere nem csatlakozik más átviteli rendszerekhez, az (EU) 2017/1485 bizottsági rendelet nem alkalmazandó Izlandra.

               (4)Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal. Ebből kifolyólag az (EU) 2017/1485 bizottsági rendelet nem alkalmazandó Liechtensteinre.

               (5)Az átvitelirendszer-üzemeltetőkre, az elosztórendszer-üzemeltetőkre, a jelentős hálózathasználókra, a szabályozó hatóságokra, az érdekelt felekre és a kijelölt szervekre való hivatkozásokat úgy kell értelmezni, hogy azok magukban foglalják a Norvégiát képviselő átvitelirendszer-üzemeltetőt, elosztórendszer-üzemeltetőket, jelentős hálózathasználókat, szabályozó hatóságot, érdekelt feleket és a kijelölt szerveket.

               (6)Az (EU) 2017/1485 bizottsági rendelet szerinti feltételek és módszertanok közös kidolgozása során elengedhetetlen valamennyi szükséges információ haladéktalan benyújtása. Az átvitelirendszer-üzemeltetők és szabályozók közötti szoros együttműködésnek biztosítania kell, hogy a feltételek vagy módszertanok kidolgozása során hatékonyan védjék az olyan érzékeny információkat, mint az alállomásokra vonatkozó részletes információk, a föld alatti átvitel pontos helye, az irányítórendszerekre vonatkozó információk és a szabotázsra használható, részletes sebezhetőségi elemzések. E rendelet hatékony végrehajtásának biztosítása érdekében ugyanilyen szintű együttműködést kell kialakítani az információcsere és az érzékeny információk védelme tekintetében a Norvégiával folytatott együttműködés során.

               (7)Egy hatékony, határokon átnyúló szabályozási kerethez döntő fontosságú a fő érdekelt felek hozzájárulása a regionális vagy EGT-szintű feltételek és módszertanok kidolgozása során, amelyek hatósági jóváhagyás révén kötelezővé válhatnak. Ezért az átvitelirendszer-üzemeltetőknek és egyéb érdekelt feleknek részt kell venniük e rendelet különböző rendelkezéseiben meghatározott feltételekre és módszertanokra vonatkozó javaslatok kidolgozási folyamatában. A norvég átvitelirendszer-üzemeltetőnek és a kijelölt villamosenergiapiac-üzemeltetőknek az uniós tagállamot képviselő átvitelirendszer-üzemeltetőkhöz és kijelölt villamosenergiapiac-üzemeltetőkhöz hasonlóan kell részt venniük az érdekelt felek döntéshozatalában.

               (8)A regionális vagy uniós szintű javaslatok esetében, amennyiben az átvitelirendszer-üzemeltetők javaslatainak jóváhagyásához egynél több szabályozó hatóság határozatára van szükség, a szabályozó hatóságoknak konzultációt kell folytatniuk, és szorosan együtt kell működniük annak érdekében, hogy még azelőtt megállapodásra jussanak, hogy a szabályozó hatóságok határozatot fogadnának el. A norvég szabályozó hatóságot be kell vonni ebbe az együttműködésbe.

               (9)Mivel ezt a rendeletet a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendelet
                  2
                alapján elfogadták, a 2017. május 5-i 93/2017 EGT vegyes bizottsági határozat
                  3
               , különösen annak 1. cikke (1) és (5) bekezdésében foglalt – az Energiaszabályozók Együttműködési Ügynökségének az EGT-ben játszott szerepét érintő kiigazításokat meghatározó – rendelkezések alapján kidolgozott és elfogadott, a 714/2009/EK rendelet végrehajtását célzó kiigazító szövegek relevánsak e rendelet – különösen annak 6. cikke (8) bekezdésének és 7. cikke (3) bekezdésének – EGT-n belüli alkalmazása tekintetében.

               (10)Az EGT-megállapodás IV. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IV. melléklete az 50. pont ((EU) 2016/1719 bizottsági rendelet) után a következő szövegrésszel egészül ki:

               „51.
                     32017 R 1485: A Bizottság (EU) 2017/1485 rendelete (2017. augusztus 2.) a villamosenergia-átviteli hálózat üzemeltetésére vonatkozó iránymutatás megalkotásáról (HL L 220., 2017.8.25., 1. o.).

               A rendelet rendelkezései e megállapodás alkalmazásában a következő kiigazításokkal értendők:

               a)A rendelet Izland és Liechtenstein esetében nem alkalmazandó.

               b)A 12. cikk szövege a következő szövegrésszel egészül ki:

               »Az átvitelirendszer-üzemeltetők és/vagy szabályozók közötti megállapodások biztosíthatják a bizalmas vagy érzékeny információk hatékony védelmét, és segíthetnek annak biztosításában, hogy a közös feltételek és módszertanok kidolgozáshoz szükséges valamennyi információ haladéktalanul benyújtásra kerüljön.«

               c)Az 5. cikkben:

               i.Az 5. cikk (3) bekezdésének b) pontjában az »Unió népességének«, az 5. cikk (5) bekezdésének b) pontjában az »az érintett régió népességének«, valamint az 5. cikk (6) bekezdésében az »a részt vevő tagállamok lakosságának« szövegrészekre való hivatkozásokat úgy kell értelmezni, hogy azok magukban foglalják Norvégia népességét annak mérlegelésekor, hogy elérték-e a minősített többség eléréséhez szükséges vonatkozó népességi küszöbértéket.

               ii.Az 5. cikk (5) bekezdésében a »régiók több mint öt tagállamot foglalnak magukban« és az 5. cikk (7) bekezdésében az »az öt vagy annál kevesebb tagállamból álló régiókkal« szövegrészekre való hivatkozásokat a »régiók több mint négy uniós tagállamot, valamint Norvégiát foglalják magukban« és »a négy vagy annál kevesebb uniós tagállamból, valamint Norvégiából álló régiókkal« szövegrészekre való hivatkozásként kell értelmezni.”

               2. cikk

               Az (EU) 2017/1485 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én, vagy az azt követő napon lép hatályba, amelyen az EGT Vegyes Bizottság az EGT-megállapodás
                  4* 103. cikkének (1) bekezdésében előírt összes bejelentést megkapta, attól függően, melyik a későbbi időpont.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 220., 2017.8.25., 1. o.

                     (2)

                        HL L 211., 2009.8.14., 15. o.

                     (3)

                        HL L 36., 2019.2.7., 44. o.

                     (4)
                  *
                        Alkotmányos követelmények fennállását jelezték.


               EURÓPAI BIZOTTSÁG
            Brüsszel, 2020.11.12.
            COM(2020) 707 final
            2020/0317(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról [32017R2195 – A villamos energia kiegyenlítő szabályozására („EB”) vonatkozó iránymutatás]
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az EGT Vegyes Bizottság javasolt tanácsi határozathoz csatolt határozattervezete az EGT-megállapodás IV. mellékletét (Energia) kívánja módosítani azzal a céllal, hogy belefoglalja a megállapodásba a villamos energia kiegyenlítő szabályozására vonatkozó iránymutatás létrehozásáról szóló, 2017. november 23-i (EU) 2017/2195 bizottsági rendeletet
                     1
                  .

                  A harmadik energiaügyi csomag alapján létrehozott villamosenergia-ipari üzemi és kereskedelmi szabályzatok, illetve iránymutatások műszaki szabályokat határoznak meg az EU villamosenergia-piacán belüli kereskedelem megkönnyítése céljából. Egy teljes mértékben működő és összekapcsolt belső energiapiac létfontosságú az olyan célkitűzések eléréséhez, mint az ellátás biztonságának fenntartása, a versenyképesség növelése és annak biztosítása, hogy a fogyasztók megfizethető árakon tudjanak energiát vásárolni. Jelentős villamosenergia-összeköttetések jöttek létre az EGT-tag EFTA-állam, Norvégia és az uniós tagországok között. Ezért elengedhetetlen, hogy az EU belső villamosenergia-piacán belüli kereskedelemre alkalmazandó műszaki szabályok az Európai Gazdasági Térségre is kiterjedjenek annak biztosítása érdekében, hogy a villamosenergia-kereskedelem jogi homogenitáson alapuljon.

                  Az (EU) 2017/2195 bizottsági rendelet a villamos energia kiegyenlítő szabályozásának részletes irányelveit fekteti le, beleértve a frekvenciatartási tartalék, a frekvencia-helyreállítási tartalék és a helyettesítő tartalék beszerzését és elszámolását, valamint a tartalékok aktiválására vonatkozó közös módszertant. Ez a rendelet az átvitelirendszer- és az elosztórendszer-üzemeltetőkre, a szabályozó hatóságokra, az Energiaszabályozók Együttműködési Ügynökségére (ACER), a villamosenergia-piaci átvitelirendszer-üzemeltetők európai hálózatára (ENTSO-E), valamint a kötelezettségekkel megbízott vagy azokkal felruházott harmadik felekre és egyéb piaci szereplőkre vonatkozik.

                  Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               •Összhang a szabályozási terület jelenlegi rendelkezéseivel

                  Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

                  Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az EGT-megállapodásba belefoglalandó jogszabályok az Európai Unió működéséről szóló szerződés 194. cikkén alapulnak.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               •Szubszidiaritás (nem kizárólagos hatáskör esetén)

                  A javaslat megfelel a szubszidiaritás elvének a következők miatt:

                  E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél az elérendő hatások miatt uniós szinten jobban megvalósítható.

               •Arányosság

                  Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               4.KÖLTSÉGVETÉSI VONZATOK

                  A fent említett rendelet EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               •A javaslat egyes rendelkezéseinek részletes magyarázata

                  a) kiigazítás – az Izlandra és Liechtensteinre való alkalmazhatóság hiánya

                  Mivel Izland átviteli rendszere nem csatlakozik más átviteli rendszerekhez, az (EU) 2017/2195 bizottsági rendelet nem alkalmazandó Izlandra.

                  Az (EU) 2017/2195 bizottsági rendelet nem alkalmazandó Liechtensteinre, mivel Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal.

                  b) kiigazítás és (6) preambulumbekezdés – a villamosenergia-rendszerrel kapcsolatos érzékeny információk

                  Az (EU) 2017/2195 bizottsági rendelet a villamosenergia-piaci átvitelirendszer-üzemeltetők európai hálózata (ENTSO-E) és az Energiaszabályozók Együttműködési Ügynöksége (ACER) számára nyújtandó tájékoztatási kötelezettségekről rendelkezik. A b) kiigazítás lehetővé teszi, hogy az érintett átvitelirendszer-üzemeltetők és szabályozók effajta információkat cseréljenek és védjenek.

                  c) kiigazítás és (7) preambulumbekezdés – hivatkozás a norvég átvitelirendszer-üzemeltetőnek, a kijelölt villamosenergiapiac-üzemeltetőnek és a nemzeti szabályozó hatóságnak a közös feltételek és módszertanok kidolgozásában és jóváhagyásában való részvételi jogaira

                  A fent említett kiigazítás és preambulumbekezdés kiigazítja az (EU) 2017/2195 bizottsági rendelet 4. cikkének, az érintett jogalanyok a feltételek és módszertanok kidolgozásában és jóváhagyásában való részvételi jogáról szóló releváns rendelkezéseit, hogy azok Norvégiát is magukban foglalják.

               2020/0317 (NLE)

               Javaslat

               A TANÁCS HATÁROZATA

               az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról

                  [32017R2195 – A villamos energia kiegyenlítő szabályozására („EB”) vonatkozó iránymutatás]

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 194. cikkére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IV. mellékletének módosításáról.

               (3)A villamos energia kiegyenlítő szabályozására vonatkozó iránymutatás létrehozásáról szóló, 2017. november 23-i (EU) 2017/2195 bizottsági rendeletet
                  5
                bele kell foglalni az EGT-megállapodásba.

               (4)Az EGT-megállapodás IV. mellékletét ezért ennek megfelelően módosítani kell.

               (5)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT Vegyes Bizottságban az EGT-megállapodás IV. mellékletének (Energia) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetein kell alapulnia.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 312., 2017.11.28., 6. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        HL L 312., 2017.11.28., 6. o.

    ---documentbreak---

               EURÓPAI BIZOTTSÁG
            Brüsszel, 2020.11.12.
            COM(2020) 707 final
            MELLÉKLET
            a következőhöz:
            JavaslatA Tanács határozata
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról[32017R2195 – A villamos energia kiegyenlítő szabályozására („EB”) vonatkozó iránymutatás]

               MELLÉKLET

               AZ EGT VEGYES BIZOTTSÁG

               […] HATÁROZATA

               (xxx)

               az Európai Gazdasági Térségről szóló megállapodás IV. mellékletének (Energia) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A villamos energia kiegyenlítő szabályozására vonatkozó iránymutatás létrehozásáról szóló, 2017. november 23-i (EU) 2017/2195 bizottsági rendeletet
                  1
                bele kell foglalni az EGT-megállapodásba.

               (2)Az (EU) 2017/2195 bizottsági rendelet nem vonatkozik szigeteken található olyan átviteli rendszerekre, amelyek nem csatlakoznak rendszerösszekötőkkel más átviteli rendszerekhez.

               (3)Mivel Izland átviteli rendszere nem csatlakozik más átviteli rendszerekhez, az (EU) 2017/2195 bizottsági rendelet nem alkalmazandó Izlandra.

               (4)Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal. Ebből kifolyólag az (EU) 2017/2195 bizottsági rendelet nem alkalmazandó Liechtensteinre.

               (5)Az átvitelirendszer-üzemeltetőkre, a szabályozó hatóságokra és az érdekelt felekre való hivatkozásokat úgy kell értelmezni, hogy azok magukban foglalják a Norvégiát képviselő átvitelirendszer-üzemeltetőt, szabályozó hatóságokat és érdekelt feleket.

               (6)Az (EU) 2017/2195 bizottsági rendelet szerinti feltételek és módszertanok közös kidolgozása során elengedhetetlen valamennyi szükséges információ haladéktalan benyújtása. Az átvitelirendszer-üzemeltetők és szabályozók közötti szoros együttműködésnek biztosítania kell, hogy a feltételek vagy módszertanok kidolgozása során hatékonyan védjék az olyan érzékeny információkat, mint az alállomásokra vonatkozó részletes információk, a föld alatti átvitel pontos helye, az irányítórendszerekre vonatkozó információk és a szabotázsra használható részletes sebezhetőségi elemzések. E rendelet hatékony végrehajtásának biztosítása érdekében ugyanilyen szintű együttműködést kell kialakítani az információcsere és az érzékeny információk védelme tekintetében a Norvégiával folytatott együttműködés során.

               (7)Egy hatékony, határokon átnyúló szabályozási kerethez döntő fontosságú a fő érdekelt felek hozzájárulása a regionális vagy EGT-szintű feltételek és módszertanok kidolgozása során, amelyek hatósági jóváhagyás révén kötelezővé válhatnak. Ezért az átvitelirendszer-üzemeltetőknek és egyéb érdekelt feleknek részt kell venniük e rendelet különböző rendelkezéseiben meghatározott feltételekre és módszertanokra vonatkozó javaslatok kidolgozási folyamataiban. A norvég átvitelirendszer-üzemeltetőnek az uniós tagállamot képviselő átvitelirendszer-üzemeltetőkhöz hasonlóan kell részt venniük az érdekelt felek döntéshozatalában.

               (8)A regionális vagy uniós szintű javaslatok esetében, amennyiben az átvitelirendszer-üzemeltetők javaslatainak jóváhagyásához egynél több szabályozó hatóság határozatára van szükség, a szabályozó hatóságoknak konzultációt kell folytatniuk, és szorosan együtt kell működniük annak érdekében, hogy még azelőtt megállapodásra jussanak, hogy a szabályozó hatóságok határozatot fogadnának el. A norvég szabályozó hatóságot be kell vonni ebbe az együttműködésbe.

               (9)Mivel ezt a rendeletet a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendelet
                  2
                alapján elfogadták, a 2017. május 5-i 93/2017 EGT vegyes bizottsági határozat
                  3
               , különösen annak 1. cikke (1) és (5) bekezdésében foglalt – az Energiaszabályozók Együttműködési Ügynökségének az EGT-ben játszott szerepét érintő kiigazításokat meghatározó – rendelkezések alapján kidolgozott és elfogadott, a 714/2009/EK rendelet végrehajtását célzó kiigazító szövegek relevánsak e rendelet – különösen annak 5. cikke (6) és (7) bekezdésének – EGT-n belüli alkalmazása tekintetében.

               (10)Az EGT-megállapodás IV. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IV. melléklete az 51. pont ((EU) 2017/1485 bizottsági rendelet) után a következő szövegrésszel egészül ki:

               „52.32017 R 2195: A Bizottság (EU) 2017/2195 rendelete (2017. november 23.) a villamos energia kiegyenlítő szabályozására vonatkozó iránymutatás létrehozásáról (HL L 312., 2017.11.28., 6. o.).

               A rendelet rendelkezései e megállapodás alkalmazásában a következő kiigazításokkal értendők:

               (a)A rendelet Izland és Liechtenstein esetében nem alkalmazandó.

               (b)A 11. cikk szövege a következő szövegrésszel egészül ki:

               »Az átvitelirendszer-üzemeltetők és/vagy szabályozók közötti megállapodások biztosíthatják a bizalmas vagy érzékeny információk hatékony védelmét, és segíthetnek annak biztosításában, hogy a közös feltételek és módszertanok kidolgozáshoz szükséges valamennyi információ haladéktalanul benyújtásra kerüljön.«

               (a)A 4. cikkben:

               i. A 4. cikk (3) bekezdésének b) pontjában az »Unió népességének« és a 4. cikk (4) bekezdésének b) pontjában az »az érintett régió népességének«, valamint az »a részt vevő tagállamok lakosságának« szövegrészekre való hivatkozásokat úgy kell értelmezni, hogy azok magukban foglalják Norvégia népességét annak mérlegelésekor, hogy elérték-e a minősített többség eléréséhez szükséges vonatkozó népességi küszöbértéket.

               ii. A 4. cikk (4) bekezdésében a »régiók több mint öt tagállamból állnak« és a 4. cikk (5) bekezdésében az »öt vagy annál kevesebb tagállamból álló régiókkal« szövegrészekre való hivatkozásokat »a régiók több mint négy uniós tagállamból, valamint Norvégiából állnak« és »a négy vagy annál kevesebb uniós tagállamból, valamint Norvégiából álló régiókkal« szövegrészekre való hivatkozásként kell értelmezni.”

               2. cikk

               Az (EU) 2017/2195 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én, vagy az azt követő napon lép hatályba, amelyen az EGT Vegyes Bizottság az EGT-megállapodás
                  4* 103. cikkének (1) bekezdésében előírt összes bejelentést megkapta, attól függően, melyik a későbbi időpont.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 312., 2017.11.28., 6. o.

                     (2)

                        HL L 211., 2009.8.14., 15. o.

                     (3)

                        HL L 36., 2019.2.7., 44. o.

                     (4)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2020.11.12.
            COM(2020) 706 final
            2020/0316(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról [32016R1719 – a hosszú távú kapacitásfelosztásra („FCA”) vonatkozó iránymutatás]
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az EGT Vegyes Bizottság javasolt tanácsi határozathoz csatolt határozattervezete az EGT-megállapodás IV. mellékletét (Energia) kívánja módosítani azzal a céllal, hogy belefoglalja a megállapodásba a hosszú távú kapacitásfelosztásra vonatkozó iránymutatás létrehozásáról szóló, 2016. szeptember 26-i (EU) 2016/1719 bizottsági rendeletet
                     1
                  .

                  A harmadik energiaügyi csomag alapján létrehozott villamosenergia-ipari üzemi és kereskedelmi szabályzatok, illetve iránymutatások műszaki szabályokat határoznak meg az EU villamosenergia-piacán belüli kereskedelem megkönnyítése céljából. Egy teljes mértékben működő és összekapcsolt belső energiapiac létfontosságú az olyan célkitűzések eléréséhez, mint az ellátás biztonságának fenntartása, a versenyképesség növelése és annak biztosítása, hogy a fogyasztók megfizethető árakon tudjanak energiát vásárolni. Jelentős villamosenergia-összeköttetések jöttek létre az EGT-tag EFTA-állam, Norvégia és az uniós tagországok között. Ezért elengedhetetlen, hogy az EU belső villamosenergia-piacán belüli kereskedelemre alkalmazandó műszaki szabályok az Európai Gazdasági Térségre is kiterjedjenek annak biztosítása érdekében, hogy a villamosenergia-kereskedelem jogi homogenitáson alapuljon.

               Az (EU) 2016/1719 bizottsági rendelet részletes szabályokat állapít meg a határidős piacokon az ajánlattételi övezetek közötti kapacitásfelosztásra vonatkozóan. A rendelet az ajánlattételi övezetek közötti hosszú távú kapacitás meghatározását célzó közös módszertant, valamint egy európai szintű egységes platformot hoz létre annak érdekében, hogy villamosenergia-átviteli jogokat kínáljon, és lehetőséget biztosítson e jogok visszaadására és ezek piaci szereplők közötti átruházására. A rendelet továbbá valamennyi átvitelirendszer-üzemeltetőre vonatkozik, kivéve a szigeteken található, más rendszerhez nem csatlakozó átvitelirendszer-üzemeltetőket.

                  Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               •Összhang a szabályozási terület jelenlegi rendelkezéseivel

                  Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

                  Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az EGT-megállapodásba belefoglalandó jogszabályok az Európai Unió működéséről szóló szerződés 194. cikkén alapulnak.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               •Szubszidiaritás (nem kizárólagos hatáskör esetén)

                  A javaslat megfelel a szubszidiaritás elvének a következők miatt:

                  E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél az elérendő hatások miatt uniós szinten jobban megvalósítható.

               •Arányosság

                  Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               4.KÖLTSÉGVETÉSI VONZATOK

                  A fent említett rendelet EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               •A javaslat egyes rendelkezéseinek részletes magyarázata

                  a) kiigazítás – az Izlandra és Liechtensteinre való alkalmazhatóság hiánya

                  Mivel Izland átviteli rendszere nem csatlakozik más átviteli rendszerekhez, az (EU) 2016/1719 bizottsági rendelet nem alkalmazandó Izlandra.

                  Az (EU) 2016/1719 bizottsági rendelet nem alkalmazandó Liechtensteinre, mivel Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal.

                  b) kiigazítás és (6) preambulumbekezdés – a villamosenergia-rendszerrel kapcsolatos érzékeny információk

                  Az (EU) 2016/1719 bizottsági rendelet a villamosenergia-piaci átvitelirendszer-üzemeltetők európai hálózata (ENTSO-E) és az Energiaszabályozók Együttműködési Ügynöksége (ACER) számára nyújtandó tájékoztatási kötelezettségekről rendelkezik. A b) kiigazítás lehetővé teszi, hogy az érintett átvitelirendszer-üzemeltetők és szabályozók effajta információkat cseréljenek és védjenek.

                  c) kiigazítás és (7) preambulumbekezdés – hivatkozás a norvég átvitelirendszer-üzemeltetőnek, a kijelölt villamosenergiapiac-üzemeltetőnek és a nemzeti szabályozó hatóságnak a közös feltételek és módszertanok kidolgozásában és jóváhagyásában való részvételi jogaira

                  A fent említett kiigazítás és preambulumbekezdés kiigazítja az (EU) 2016/1719 bizottsági rendelet 4. cikkének, az érintett jogalanyok a feltételek és módszertanok kidolgozásában és jóváhagyásában való részvételi jogáról szóló releváns rendelkezéseit, hogy azok Norvégiát is magukban foglalják.

               2020/0316 (NLE)

               Javaslat

               A TANÁCS HATÁROZATA

               az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról

                  [32016R1719 – a hosszú távú kapacitásfelosztásra („FCA”) vonatkozó iránymutatás]

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 194. cikkére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IV. mellékletének módosításáról.

               (3)A hosszú távú kapacitásfelosztásra vonatkozó iránymutatás létrehozásáról szóló, 2016. szeptember 26-i (EU) 2016/1719 bizottsági rendeletet
                  5
                bele kell foglalni az EGT-megállapodásba.

               (4)Az EGT-megállapodás IV. mellékletét ezért ennek megfelelően módosítani kell,

               (5)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT Vegyes Bizottságban az EGT-megállapodás IV. mellékletének (Energia) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetein kell alapulnia.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 259., 2016.9.27., 42. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        HL L 259., 2016.9.27., 42. o.

    ---documentbreak---

               EURÓPAI BIZOTTSÁG
            Brüsszel, 2020.11.12.
            COM(2020) 706 final
            MELLÉKLET
            a következőhöz:
            JavaslatA Tanács határozata
            az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról[32016R1719 – a hosszú távú kapacitásfelosztásra („FCA”) vonatkozó iránymutatás]

               MELLÉKLET

               AZ EGT VEGYES BIZOTTSÁG

               […] HATÁROZATA

               (xxx)

               az Európai Gazdasági Térségről szóló megállapodás IV. mellékletének (Energia) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A hosszú távú kapacitásfelosztásra vonatkozó iránymutatás létrehozásáról szóló, 2016. szeptember 26-i (EU) 2016/1719 bizottsági rendeletet
                  1
                bele kell foglalni az EGT-megállapodásba.

               (2)Az (EU) 2016/1719 bizottsági rendelet nem vonatkozik szigeteken található olyan átviteli rendszerekre, amelyek nem csatlakoznak rendszerösszekötőkkel más átviteli rendszerekhez.

               (3)Mivel Izland átviteli rendszere nem csatlakozik más átviteli rendszerhez, az (EU) 2016/1719 bizottsági rendelet nem alkalmazandó Izlandra.

               (4)Liechtenstein kis méretéből és a villamosenergia-fogyasztók korlátozott számából adódóan nem rendelkezik saját villamosenergia-átviteli hálózattal. Ebből kifolyólag az (EU) 2016/1719 bizottsági rendelet nem alkalmazandó Liechtensteinre.

               (5)Az átvitelirendszer-üzemeltetőkre, a kijelölt villamosenergiapiac-üzemeltetőkre, szabályozó hatóságokra és az érdekelt felekre való hivatkozásokat úgy kell értelmezni, hogy azok magukban foglalják a Norvégiát képviselő átvitelirendszer-üzemeltetőt, villamosenergiapiac-üzemeltetőket, szabályozó hatóságokat és érdekelt feleket.

               (6)Az (EU) 2016/1719 bizottsági rendelet szerinti feltételek és módszertanok közös kidolgozása során elengedhetetlen valamennyi szükséges információ haladéktalan benyújtása. Az átvitelirendszer-üzemeltetők és szabályozók közötti szoros együttműködésnek biztosítania kell, hogy a feltételek vagy módszertanok kidolgozása során hatékonyan védjék az olyan érzékeny információkat, mint az alállomásokra vonatkozó részletes információk, a föld alatti átvitel pontos helye, az irányítórendszerekre vonatkozó információk és a szabotázsra használható részletes sebezhetőségi elemzések. E rendelet hatékony végrehajtásának biztosítása érdekében ugyanilyen szintű együttműködést kell kialakítani az információcsere és az érzékeny információk védelme tekintetében a Norvégiával folytatott együttműködés során.

               (7)Egy hatékony, határokon átnyúló szabályozási kerethez döntő fontosságú a fő érdekelt felek hozzájárulása a regionális vagy EGT-szintű feltételek és módszertanok kidolgozása során, amelyek hatósági jóváhagyás révén kötelezővé válhatnak. Ezért az átvitelirendszer-üzemeltetőknek és egyéb érdekelt feleknek részt kell venniük e rendelet különböző rendelkezéseiben meghatározott feltételekre és módszertanokra vonatkozó javaslatok kidolgozási folyamataiban. A norvég átvitelirendszer-üzemeltetőnek és a kijelölt villamosenergiapiac-üzemeltetőknek az uniós tagállamot képviselő átvitelirendszer-üzemeltetőkhöz és kijelölt villamosenergiapiac-üzemeltetőkhöz hasonlóan kell részt venniük az érdekelt felek döntéshozatalában.

               (8)A regionális vagy uniós szintű javaslatok esetében, amennyiben az átvitelirendszer-üzemeltetők javaslatainak jóváhagyásához egynél több szabályozó hatóság határozatára van szükség, a szabályozó hatóságoknak konzultációt kell folytatniuk, és szorosan együtt kell működniük annak érdekében, hogy még azelőtt megállapodásra jussanak, hogy a szabályozó hatóságok határozatot fogadnának el. A norvég szabályozó hatóságot be kell vonni ebbe az együttműködésbe.

               (9)Mivel ezt a rendeletet a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendelet
                  2
                alapján elfogadták, a 2017. május 5-i 93/2017 EGT vegyes bizottsági határozat
                  3
               , különösen annak 1. cikke (1) és (5) bekezdésében foglalt – az Energiaszabályozók Együttműködési Ügynökségének az EGT-ben játszott szerepét érintő kiigazításokat meghatározó – rendelkezések alapján kidolgozott és elfogadott, a 714/2009/EK rendelet végrehajtását célzó kiigazító szövegek relevánsak e rendelet – különösen annak 4. cikke (8) és (10) bekezdésének – EGT-n belüli alkalmazása tekintetében.

               (10)Az EGT-megállapodás IV. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IV. melléklete a 49. pont ((EU) 2015/1222 bizottsági rendelet) után a következő szövegrésszel egészül ki:

               „50.
                     32016 R 1719: A Bizottság (EU) 2016/1719 rendelete (2016. szeptember 26.) a hosszú távú kapacitásfelosztásra vonatkozó iránymutatás létrehozásáról (HL L 259., 2016.9.27., 42. o.).

               A rendelet rendelkezései e megállapodás alkalmazásában a következő kiigazításokkal értendők:

               (a)A rendelet Izland és Liechtenstein esetében nem alkalmazandó.

               (b)A 7. cikk szövege a következő szövegrésszel egészül ki:

               »Az átvitelirendszer-üzemeltetők és/vagy szabályozók közötti megállapodások biztosíthatják a bizalmas vagy érzékeny információk hatékony védelmét, és segíthetnek annak biztosításában, hogy a közös feltételek és módszertanok kidolgozáshoz szükséges valamennyi információ haladéktalanul benyújtásra kerüljön.«

               (a)A 4. cikkben:

               i. A 4. cikk (2) bekezdésének b) pontjában az »Unió népességének« és a 4. cikk (3) bekezdésének b) pontjában az »az érintett régió népességének«, valamint az »a részt vevő tagállamok lakosságának« szövegrészekre való hivatkozásokat úgy kell értelmezni, hogy azok magukban foglalják Norvégia népességét annak mérlegelésekor, hogy elérték-e a minősített többség eléréséhez szükséges vonatkozó népességi küszöbértéket.

               ii. A 4. cikk (3) bekezdésében a »régiók több mint öt tagállamból állnak« és az »öt vagy annál kevesebb tagállamból álló régiókkal« szövegrészekre való hivatkozásokat »a régiók több mint négy uniós tagállamból, valamint Norvégiából állnak« és »a négy vagy annál kevesebb uniós tagállamból, valamint Norvégiából álló régiókkal« szövegrészekre való hivatkozásként kell értelmezni.”

               2. cikk

               Az (EU) 2016/1719 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én, vagy az azt követő napon lép hatályba, amelyen az EGT Vegyes Bizottság az EGT-megállapodás
                  4* 103. cikkének (1) bekezdésében előírt összes bejelentést megkapta, attól függően, melyik a későbbi időpont.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 259., 2016.9.27., 42. o.

                     (2)

                        HL L 211., 2009.8.14., 15. o.

                     (3)

                        HL L 36., 2019.2.7., 44. o.

                     (4)
                  *
                        Alkotmányos követelmények fennállását jelezték.